Document ID: 32005R0646

ΚΑΝΟΝΙΣΜΌΣ (ΕΚ) αριθ. 646/2005 ΤΗΣ ΕΠΙΤΡΟΠΉΣ
της 27ης Απριλίου 2005
για την τροποποίηση του κανονισμού (ΕΚ) αριθ. 94/2005 σχετικά με την έκδοση πιστοποιητικών εισαγωγής ρυζιού καταγωγής κρατών ΑΚΕ και ΥΧΕ που έχουν ζητηθεί κατά τη διάρκεια των πέντε πρώτων εργάσιμων ημερών του Ιανουαρίου του 2005 σε εφαρμογή του κανονισμού (ΕΚ) αριθ. 638/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 638/2003 της Επιτροπής, της 9ης Απριλίου 2003, για τις λεπτομέρειες εφαρμογής του κανονισμού (ΕΚ) αριθ. 2286/2002 του Συμβουλίου και της απόφασης 2001/822/ΕΚ του Συμβουλίου όσον αφορά το καθεστώς που ισχύει για την εισαγωγή ρυζιού καταγωγής κρατών της Αφρικής, της Καραϊβικής και του Ειρηνικού (ΑΚΕ) και υπερπόντιων χωρών και εδαφών (ΥΧΕ) (1), και ιδίως το άρθρο 17 σημείο 2,
Εκτιμώντας τα ακόλουθα:
Ύστερα από επαλήθευση των ποσοτήτων που καταλογίστηκαν ανά κατηγορία προϊόντων στο πλαίσιο της μερίδας του Ιανουαρίου του 2005, διαπιστώθηκε ότι σε ένα κράτος μέλος πραγματοποιήθηκε σφάλμα καταχώρισης. Το σφάλμα αυτό είχε ως αποτέλεσμα να μειωθούν οι ποσότητες που είναι διαθέσιμες για τη μερίδα του Μαΐου του 2005 στο παράρτημα του κανονισμού (ΕΚ) αριθ. 94/2005 της Επιτροπής (2). Πρέπει συνεπώς να τροποποιηθεί ο εν λόγω κανονισμός για να ληφθούν υπόψη οι αιτήσεις που πραγματικά κατατέθηκαν για τη μερίδα του Ιανουαρίου και να καταστούν αυτές διαθέσιμες για τη μερίδα του Μαΐου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 94/2005 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 2005.

Labels: 10
3
17
18